Pete Brown
Store norske leksikon,Kunst og estetikk,Musikk,Jazz,Norske jazzutøvere og -ensembler, 1920 – 1980
Pete Brown var en norsk jazzmusiker, trommeslager og orkesterleder. Han ble en sett som en av Norges fremste swingtrommeslagere på 1950- og 60-tallet og spilte med mange norske musikere på den tiden.
Karriere  Brown ble født i Trondheim og vokste opp i Sarpsborg. Han startet sin 31-årige musikkarriere med spillejobb i hjembyen sommeren 1939. På høsten samme år var han aktiv på Oslos jazzscene med blant annet Svein Øvergaard, Rowland Greenbergs swingband (1940-1941), i Book'ns turnéorkester (1941–1942) og igjen med Greenberg i Rowlands Rytmeorkester (1942). Brown rømte til Sverige i 1943, og vikarierte der i Thore Ehrlings orkester (1943) før han ble engasjert hos Seymour og Arthur Österwall (1943–1944). Etter andre verdenskrig returnerte han til Oslo, og spilte blant annet med Book'ns revyorkester, Scott Lunde og Rowland Greenberg (1945–1946), gjorde plateinnspilling med eget storband (1946), var engasjert med danske «Five Jivers» (1946–1947). Han hadde også et kortere opphold i Sverige frem til 1950 hvor han spilte med eget band og blant andre Jimmy Woode (1948) og Jay Elwing (1949–1950).Brown ble ansett som en av norsk jazz' beste swingtrommeslagere, og oppnådde fine plasseringer i tidens favorittavstemninger i magasiner. Han ble blant annet kåret til beste trommeslager i 1952. Fra 1951 hadde han grupper i eget navn, ofte med Gram Paulsen og Øistein Ringstad, og turnérte over det meste av landet.I denne perioden spilte han også med Thorleif Østerengs radioorkester (1950–1952), Frank Ottersen (1952), Per Asplin (1952–1954), Hein Paulsen (1954), Olav Wernersen (1954), Kjell Johansen (1955), Teddy Cotton («rockeopptøyer» 1956), Lucky Thompson (1957), Arne Hermandsen (1958), Sigurd Jansen og John Svendsen (1959). I 1957 organiserte han også et kortvarig storband. På 1960-tallet var Brown mindre aktiv som jazzmusiker, men fortsatte med dansejobber og spilte med egne band på så vel jazzsenteret Metropol (1963) som Amalienborg Jazzhus (1974).I 1980 flyttet han til Røros og begynte å spille med lokale band, og ble en inspirasjonskilde i det lokale musikklivet. I 1999 spilte han inn sitt første album under eget navn, CD-en Pete Brown trio med venner, utgitt i 2001. Les mer i Store norske leksikon jazz jazz i Norge